**Ministru kabineta noteikumu projekta “Grozījumi Ministru kabineta 2012. gada 13. novembra noteikumos Nr. 769 “Noteikumi par stacionāro tehnoloģisko iekārtu dalību Eiropas Savienības emisijas kvotu tirdzniecības sistēmā”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta “Grozījumi Ministru kabineta 2012. gada 13. novembra noteikumos Nr. 769 “Noteikumi par stacionāro tehnoloģisko iekārtu dalību Eiropas Savienības emisijas kvotu tirdzniecības sistēmā”” (turpmāk – Noteikumu projekts) mērķis ir nodrošināt Eiropas Savienības emisijas kvotu tirdzniecības sistēmas (turpmāk – ES ETS) darbību Latvijā atbilstoši aktuālajiem Eiropas Komisijas deleģētajiem aktiem.Spēkā stāšanās laiks: Noteikumu projekts stāsies spēkā Oficiālo publikāciju un tiesiskās informācijas likuma 7.panta otrajā daļā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots pēc Vides aizsardzības un reģionālās attīstības ministrijas (turpmāk – VARAM) iniciatīvas, lai nodrošinātu ES ETS funkcionēšanu Latvijā ceturtajā periodā, balstoties uz jaunākajiem Eiropas Komisijas deleģētajiem aktiem.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | ES ETS darbība Eiropas Savienības (turpmāk – ES) līmenī ir noteikta 2003. gada 13. oktobra Eiropas Parlamenta un Padomes Direktīvā 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā un groza Padomes Direktīvu 96/61/EK (turpmāk – Direktīva 2003/87/EK). Eiropadome 2014. gada 24. oktobrī pieņēma secinājumus “Par klimata un enerģētikas politikas satvaru laikposmam no 2020. gada līdz 2030. gadam” (turpmāk – Eiropadomes secinājumi)[[1]](#footnote-2), nosakot nosacījumus Eiropas Klimata un enerģētikas politikas satvara 2030. gadam KEPS2030 noteikto mērķu īstenošanai, t.sk. nosacījumu, ka ES ETS jāreformē, jānodrošina tā laba un efektīva funkcionēšana, kā arī nosaukti elementi, kas jāiekļauj reformā.Lai veicinātu emisiju samazināšanu Eiropas Savienībā, Eiropas Komisija ES ETS ceturtajam tirdzniecības periodam (2021.-2030. gads) izstrādāja jaunas prasības, ko noteica ar Eiropas Parlamenta un Padomes 2018. gada 14. marta Direktīvas Nr. 2018/410/ES, ar ko groza Direktīvu 2003/87/EK, lai sekmētu emisiju izmaksefektīvu samazināšanu un investīcijas mazoglekļa risinājumos, un Lēmumu 2015/1814 (turpmāk – Direktīva 2018/410), lai nodrošinātu, ka labi funkcionējoša un reformēta ES ETS ir galvenais Eiropas instruments siltumnīcefekta gāzu emisiju samazināšanas mērķa sasniegšanai. Ar Direktīvu 2018/410 veikti grozījumi Direktīvā 2003/87/EK, reformējot ES ETS, nodrošinot tā efektīvu funkcionēšanu ceturtajā periodā (2021.–2030. gads).VARAM ir atbildīga par ES ETS darbību Latvijā atbilstoši likuma “Par piesārņojumu” 32.1 pantā ietvertajam regulējumam.Lai arī Direktīva 2003/87/EK ir ES ETS pamata juridiskais instruments, kas nodrošina sistēmas funkcionēšanu, tas nav vienīgais normatīvais akts ES līmenī – Direktīva 2003/87/EK nodrošina deleģējumus dažādiem deleģētajiem aktiem, kuri sīkāk nosaka ES ETS funkcijas. Šie deleģētie akti nosaka detalizētāku kārtību, kādā funkcionēs ES ETS ceturtajā periodā.Ministru kabineta 2012. gada 13. novembra noteikumi Nr. 769 “Noteikumi par stacionāro tehnoloģisko iekārtu dalību Eiropas Savienības emisijas kvotu tirdzniecības sistēmā” (turpmāk – noteikumi Nr. 769) nosaka šādas ES ETS procedūras:* Kā operatori iesniedz izstrādātos priekšlikumus emisiju monitoringam;
* Kā operatori iesniedz iesniegumu siltumnīcefekta gāzu emisijas atļaujas saņemšanai;
* Kā operatoriem tiek izsniegtas siltumnīcefekta gāzu emisijas atļaujas;
* Kā tiek veikta ikgadējā emisiju ziņojuma sagatavošana, verificēšana, iesniegšana un pārbaude.

Attiecībā uz ES ETS ceturto periodu, no deleģētajiem aktiem, kas pieņemti pēc 2018. gada, skar procedūras, kas ir noteiktas noteikumos Nr. 769. Attiecīgi, tos ir nepieciešams grozīt, ņemot vērā šādus Eiropas Komisijas deleģētos aktus: * Eiropas Komisijas 2018. gada 19. decembra īstenošanas regula Nr. 2018/2066 par siltumnīcefekta gāzu emisiju monitoringu un ziņošanu saskaņā ar Eiropas Parlamenta un Padomes Direktīvu 2003/87/EK un ar ko groza Komisijas Regulu (ES) Nr. 601/2012 (turpmāk – regula Nr. 2018/2066);
* Eiropas Komisijas 2018. gada 19. decembra Īstenošanas regula Nr. 2018/2067 par datu verifikāciju un verificētāju akreditāciju saskaņā ar Eiropas Parlamenta un Padomes Direktīvu 2003/87/EK (turpmāk – regula Nr. 2018/2067);
* Eiropas Komisijas 2018. gada 19. decembra deleģētā regula 2019/331, ar ko nosaka Savienības mēroga pārejas noteikumus saskaņotai bezmaksas emisijas kvotu iedalei saskaņā ar Eiropas Parlamenta un Padomes Direktīvas 2003/87/EK 10.a pantu;
* Eiropas Komisijas 2019. gada 31. oktobra regula Nr. 2019/1842 ar ko nosaka noteikumus Eiropas Parlamenta un Padomes Direktīvas 2003/87/EK piemērošanai attiecībā uz sīkāku kārtību, kā izdarāmi bezmaksas emisijas kvotu iedales pielāgojumi sakarā ar darbības līmeņa izmaiņām (turpmāk – regula Nr. 2019/1842).

Noteikumus Nr. 769 ir nepieciešams pielāgot minēto ES juridisko instrumentu ‑ regulu prasībām, lai salāgotu spēkā esošo Latvijas normatīvo regulējumu ar minēto regulu prasībām. Papildus tas nodrošinās ES ETS funkcionēšanu Latvijā ceturtajā periodā, saskaņoti ar visām ES dalībvalstīm.Noteikumu projekts paredz: * Norādīt, ka noteikumi balstoties uz likuma “Par atbilstības novērtēšanu” 7. panta pirmo daļu nosaka verificētāja (atbilstības novērtēšanas objekta) pienākumu un akreditācijas (ievērošanas uzraudzības mehānismi) nosacījumus.
* Noteikt kārtību, kādā iesniedz, pārbauda un apstiprina ikgadējo darbības līmeņa izmaiņu ziņojumu (turpmāk – darbības līmeņa ziņojums) balstoties uz regulā Nr. 2019/1842 noteikto.
* Noteikt sankcijas par darbības līmeņa ziņojuma laicīgu neiesniegšanu VVD.
* Redakcionālus precizējumus, ņemot vērā, ka ar regulu Nr. 2018/2067 tiek atcelta ar Eiropas Komisijas 2012. gada 21. jūnija regulu Nr. 600/2012 par siltumnīcefekta gāzu ziņojumu un tonnkilometru ziņojumu verifikāciju un par verificētāju akreditāciju saskaņā ar Eiropas Parlamenta un Padomes Direktīvu 2003/87/EK, ņemot vērā, ka šī regula noteica ES ETS operatoru ikgadējo emisiju ziņojumu verifikāciju un verificēšanas veicēju akreditāciju un atsauce uz to ir attiecīgi novecojusi.
* Precizēt ES ETS operatora pienākumus saistībā ar ikgadējo ziņojumu iesniegšanu Valsts vides dienestā (turpmāk – VVD).
* Redakcionālus precizējumus attiecībā uz VVD un ES ETS informāciju sistēmām.
* Precizēt informācijas publicēšanas pienākumus starp VARAM un VVD.
* Precizēt noteikumus par biomasas pakāpēm, ņemot vērā regulas Nr. 2018/2066 jaunos nosacījumus attiecībā uz biomasu.

Šobrīd noteikumos Nr. 769 ir noteikts, ka visu informāciju, kas ir informatīva un noderīga ETS operatoriem, publicē VVD. Praksē gan informācijas publicēšana ir attīstījusies citādi, un šobrīd informācija ir sadalīta starp VVD un VARAM. Attiecīgi ir nepieciešams precizēt kura iestāde publicē kādu informāciju. VVD tīmekļvietnē tiek publicēta informācija saistībā ar siltumnīcefekta gāzu atļaujām. VARAM mājaslapā tiek publicēta informatīva rakstura informācija, ieskaitot Eiropas Komisijas izstrādātās vadlīnija, kā arī dažādas veidlapas, kas attiecās uz operatoru pienākumiem ziņot par emisijām un darbības līmeņiem. Operatoriem saistoša informācija, kas attiecās uz emisiju reģistru un Latvijas ES ETS reģistra operatoru ikgadējo saistību izpildi, tiek publicēta arī SIA “Latvijas Vides, ģeoloģijas un meteoroloģijas centrs” tīmekļvietnē. VARAM periodiski arī pārbauda vai visa operatoram saistošā informācija ir publicēta. Papildus, ņemot vērā Latvijas Nacionālā akreditācijas biroja (turpmāk – LATAK) sniegto iebildumu, atsauce uz standartu LVS EN ISO/IEC 17025 ir aizstāta ar atsauci uz normatīvajiem aktiem akreditācijas jomā.Balstoties uz Direktīvas 2003/87/EK 10.a pantu, Eiropas Komisija uz 4. periodu pārskata līmeņatzīmes, lai panāktu, ka bezmaksas kvotu iedale rosina samazināt siltumnīcefekta gāzu emisijas. Līmeņatzīmju vērtības tiek noteiktas balstoties uz datiem, kas ir savākti bāzlīniju datu ziņojumos, kurus operatori iesniedza 2019. gada otrajā ceturksnī. 2021. gada 12. februārī Klimata pārmaiņu komitejā dalībvalstis apstiprināja Eiropas Komisijas *īstenošanas regulu (ES)… /… XXX ar ko nosaka pārskatītās līmeņatzīmes emisijas kvotu bezmaksas piešķiršanai laikposmam no 2021. līdz 2025. gadam atbilstoši Eiropas Parlamenta un Padomes Direktīvas 2003/87/EK 10.a panta 2. punktam*, kura nosaka pārskatītās līmeņatzīmes emisijas kvotu bezmaksas piešķiršanai laikposmam no 2021.gada 1. janvāra līdz 2025. gada 31. decembrim. Tagad dalībvalstīm ir Eiropas Komisijai jāiesniedz iekārtu saraksts ar pārrēķinātu bezmaksas kvotu apjomu. Balstoties uz datiem, Eiropas Komisija novērtēs vai nepieciešams pieņemt starpsektoru korekcijas koeficientu, kas ir pēdējais solis nosakot galīgo bezmaksas emisijas kvotu apjomu iekārtām. Precīzs aprēķins ir nepieciešams darbības līmeņa ziņojumu pareizai iesniegšanai. Secīgi ‑ 2021. gadā darbības līmeņa ziņojumu iesniegšanas datums atkāpsies no noteikumu projektā noteiktā iesniegšanas termiņa, visticamāk līdz 2021. gada otrajam ceturksnim.[[2]](#footnote-3) |
| 3. | Projekta izstrādē iesaistītās institūcijas un publiskas personas kapitālsabiedrības | VARAMVVD |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | * Latvijas ES ETS operatori, kuri veic kādu no likuma „Par piesārņojumu” 2. pielikumā minētajām darbībām un kuriem ir izsniegtas siltumnīcefekta gāzu emisijas atļaujas (turpmāk – operatori).
* Kādā no Eiropas Savienības dalībvalstīm atbilstības novērtēšanas institūcijā vai Latvijā akreditēti vides verificētāji (turpmāk – verificētāji).
* VARAM, VVD, un LATAK.
 |
| 2. | Tiesiskā regulējuma ietekme uz tautsaimniecību un administratīvo slogu | Vērtējot noteikumu projekta īstenošanas ietekmi uz administratīvajām procedūrām un to izmaksām, ir identificēts administratīvā sloga palielinājums. Paredzams, ka pēc noteikumu projekta apstiprināšanas, administratīvais slogs palielināsies šādām sabiedrības grupām un institūcijām:* Operatoriem;
* VVD.

Operatoriem administratīvais slogs palielināsies, jo papildus ikgadējiem emisiju ziņojumiem tiem ik gadu VVD būs jāiesniedz darbības līmeņa ziņojums, ko būs nepieciešams arī verificēt. Administratīvais slogs netiks dubultots, jo darbības līmeņa ziņojums sastāvēs pārsvarā no iepriekšējo divu gadu ikgadējo emisiju ziņojumu datiem.VVD administratīvais slogs tiks palielināts, jo papildus ikgadējiem emisiju ziņojumiem, reģionālo vides pārvalžu atļauju daļas ekspertiem būs jāapstiprina arī darbības līmeņa ziņojumi. Ņemot vērā, ka darbības līmeņa ziņojumi iekļaus jau ekspertiem zināmu un pārbaudītu informāciju, šis administratīvas slogs nebūs ļoti augsts. |
| 3. | Administratīvo izmaksu monetārs novērtējums | VARAM, nosakot izmaksu monetāro vērtējumu, izvērtēja:1. Latvijā akreditētu vides verificētāju sniegto informāciju par iespējamajām verifikācijas izmaksām;
2. Finanšu ministrijas apkopojumu par izdevumu programmu “23.01.00 Valsts vides dienests”[[3]](#footnote-4);
3. VVD sniegto informāciju par iespējamo darba apjomu.

Lai operators sagatavotu darbības līmeņa ziņojumu, sagaidāms, ka tam radīsies šādas izmaksas: C = f x l, kur**C** – darbības līmeņa ziņojumu sagatavošanas radītās izmaksas;**f** – stundas samaksas likme; privātajā sektorā stundas likme ir aprēķināta, dalot vidējo mēneša algu privātajā sektorā (pēc Centrālās statistikas pārvaldes tīmekļvietnes [www.csb.gov.lv](http://www.csb.gov.lv) datiem 2019. gadā tā bija 1 067,00 *euro/*mēnesī) ar Darba likuma 131. panta pirmajā daļā minēto normālo darba laiku (40 stundas nedēļā x 4 = 160 stundas mēnesī) = 6,68 *euro*/stundā;**l** – laika patēriņš, kas operatoram jāpavada sagatavojot darbības līmeņa ziņojumu – 8 stundas;Aprēķins: 6,68 x 8 = 53,44 *euro*/gadā vienam operatoriem.Papildus, ziņojuma sagatavošanas izmaksām, visiem operatoriem ir nepieciešams šos ziņojumus verificēt. Latvijā darbojās trīs verifikatori, kam ir piešķirta siltumnīcefektu gāzu verificētāju akreditācija, un kas drīkst verificēt ES ETS ziņojumus. VARAM lūdza verifikatoriem sniegt aptuvenas aplēses par ziņojuma verifikācijas izmaksām. Vidējās izmaksas ir grūti noteikt, ņemot vērā, ka izmaksas mainās operatoriem balstoties uz iekārtu specifiku (piem. viena kurināmā katlu mājai vai koģenerācijas stacijai būs dažādas izmaksas). Ņemot vērā sniegto informāciju un izmaksu konfidencialitāti, VARAM pieņem, ka vidēji operators maksās 500 *euro* par darbības līmeņa ziņojuma verifikāciju. Pēc VARAM aprēķiniem administratīvo izmaksu monetārais apmērs vienam ES ETS operatoram varētu sastādīt aptuveni 553,44 *euro* gadā.Noteikumu projektā tiek arī noteikts, ka VVD apstiprinās operatoru iesniegtos darbības līmeņa ziņojumus. Ņemot vērā, ka darbības līmeņa ziņojumi iekļaus jau ekspertiem daļēji zināmu informāciju (jo tā daļēji dublējas ar ikgadējo emisiju ziņojumos iekļauto), ziņojumu izskatīšana aizņems mazāk laika, nekā izskatot ikgadējos emisiju ziņojumus. Attiecīgi, ņemot vērā VVD sniegto informāciju par ikgadējo emisijas ziņojumu pārbaudi un apstiprināšanu, VARAM pieņem, ka vidēji eksperts pavadīs 4 stundas pārbaudot un apstiprinot darbības līmeņa ziņojumu. Attiecīgi, lai VVD izskatītu un apstiprinātu darbības līmeņa ziņojumu, sagaidāms, ka radīsies šādas administratīvās izmaksas: D = (f x l) x n, kur**D** – darbības līmeņa ziņojumu pārbaudes un apstiprināšanas procesa izmaksas;**f** – stundas samaksas likme; Finanšu ministrija ir publicējusi VVD izmaksu plānu, kur paredzēts, ka 2019. gadā vidējā atlīdzība amata vietai ir 1 053 *euro/*mēnesī. Stundas likme ir aprēķināta dalot vidējo atlīdzību amata vietai ar Darba likuma 131. panta pirmajā daļā minēto normālo darba laiku (40 stundas nedēļā x 4 = 160 stundas mēnesī) = 6,58 *euro*/stundā;**l** – laika patēriņš, kas nepieciešams, darbības līmeņa ziņojuma sagatavošanu – 4 stundas;**n** – operatoru skaits, kuru darbības līmeņa ziņojumi būs jāpārbauda un jāapstiprina – 59 (Ministru kabineta 2019. gada 24. septembra rīkojums Nr. 458 “Par iekārtu sarakstu emisijas kvotu sadalei 2021.-2025. gadam” (turpmāk – rīkojums Nr. 458)).Aprēķins: (6,58 x 4) x 59 = (26,32 x 59) = 1 552,88 *euro*/gadā kopā par 59 darbības līmeņa ziņojumiem. |
| 4. | Atbilstības izmaksu monetārs novērtējums | VARAM, nosakot atbilstības izmaksu monetāro novērtējumu izmantoja rīkojumu Nr. 458.Atbilstības izmaksas aprēķina, reizinot to juridisko personu skaitu, kurām šīs izmaksas rodas, ar izmaksām, kas rodas vienai personai. Rīkojumā Nr. 458 ir noteikts, ka ES ETS 4. periodā Latvijā operēs 59 operatori – tātad darbības līmeņa ziņojumu saistības attiecās uz 59 juridiskajām personām.Attiecīgi atbilstības izmaksu monetārais novērtējums ir:n x C, kur**n** – operatoru skaits, kuru darbības līmeņa ziņojumi būs jāpārbauda un jāapstiprina – 59 (rīkojums Nr. 458);**C** – darbības līmeņa ziņojumu sagatavošanas radītās izmaksas.Aprēķins: 59 x 553,44 = 32 652,96 *euro*/gadā kopā par 59 darbības līmeņa ziņojumiem. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ņemot vērā minētos Eiropas Komisijas deleģētos aktus izstrādes procesā ir Ministru kabineta noteikumu projekts “Bezmaksas emisijas kvotu piešķiršanas kārtība stacionāro tehnoloģisko iekārtu operatoriem” (VSS-130) (turpmāk – noteikumu projekts VSS-130). VARAM izstrādes procesā ir likumprojekts “Klimata likums”, ar kuru tiks precizēts un pilnveidots Latvijas klimata politikas juridiskais ietvars, kā arī iestrādāts šobrīd spēkā esošā likuma “Par piesārņojumu” regulējums, kas attiecas uz siltumnīcefekta gāzu emisiju samazināšanu, t.sk. ES ETS sistēmas darbību.  |
| 2. | Atbildīgā institūcija | VARAM, VVD |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Komisijas 2018. gada 19. decembra Deleģētā regula 2019/331, ar ko nosaka Savienības mēroga pārejas noteikumus saskaņotai bezmaksas emisijas kvotu iedalei saskaņā ar Eiropas Parlamenta un Padomes Direktīvas 2003/87/EK 10.a pantu (turpmāk – regula Nr. 2019/331).Eiropas Komisijas 2019. gada 31. oktobra Īstenošanas regula 2019/1842, ar ko nosaka noteikumus Eiropas Parlamenta un Padomes Direktīvas 2003/87/EK piemērošanai attiecībā uz sīkāku kārtību, kā izdarāmi bezmaksas emisijas kvotu iedales pielāgojumi sakarā ar darbības līmeņa izmaiņām (turpmāk – regula Nr. 2019/1842).Eiropas Komisijas 2018. gada 19. decembra Īstenošanas regula Nr. 2018/2067 par datu verifikāciju un verificētāju akreditāciju saskaņā ar Eiropas Parlamenta un Padomes Direktīvu 2003/87/EK (turpmāk – regula Nr. 2018/2067).Eiropas Komisijas 2018. gada 19. decembra Īstenošanas regula Nr. 2018/2066 par siltumnīcefekta gāzu emisiju monitoringu un ziņošanu saskaņā ar Eiropas Parlamenta un Padomes Direktīvu 2003/87/EK un ar ko groza Komisijas Regulu (ES) Nr. 601/2012 (turpmāk – regula Nr. 2018/2066).Eiropas Komisijas 2020. gada 14. decembra Īstenošanas regula 2020/2084, ar ko groza un labo Īstenošanas regulu (ES) 2018/2067 par datu verifikāciju un verificētāju akreditāciju saskaņā ar Eiropas Parlamenta un Padomes Direktīvu 2003/87/EK (turpmāk – regula Nr. 2020/20854.Eiropas Komisijas 2020. gada 14. decembra Īstenošanas regula 2020/2085, ar ko groza un labo Īstenošanas regulu (ES) 2018/2066 par siltumnīcefekta gāzu emisiju monitoringu un ziņošanu saskaņā ar Eiropas Parlamenta un Padomes Direktīvu 2003/87/EK (turpmāk – regula Nr. 2020/2085). |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Projekts šo jomu neskar. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Projekts šo jomu neskar. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Regulas Nr. 2019/1842 3. panta pirmajā, otrajā, trešajā un piektajā daļā ir paredzētas dalībvalstu rīcības brīvības. Latvija plāno izmantot visas šīs rīcību brīvības ar noteikumu projektu VSS-130, lai atvieglotu administratīvo slogu operatoriem, verificētājiem, VARAM un VVD. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Ar noteikumu projekts tiks īstenotas regulas Nr. 2019/331, regulas Nr. 2019/1842, regulas Nr. 2020/2084 un regulas Nr. 2020/2085 prasības, kas attiecās uz darbības līmeņa ziņojumu sagatavošanu, iesniegšanu, verificēšanu un apstiprināšanu. Papildus, ar noteikumu projektu tiks īstenotas regulas Nr. 2018/2066 daļas, kas attiecās uz jauniem nosacījumiem par biomasas pakāpēm emisiju ziņošanā. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.** |
| Noteikumu projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu, sabiedrības pārstāvjus aicinot līdzdarboties, rakstiski sniedzot viedokli par noteikumu Nr. 769 projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu VARAM tīmekļvietnē, kā arī Valsts kancelejas tīmekļvietnē. |
| 2. | Sabiedrības līdzdalība projekta izstrādē | Noteikumu projekts 2020. gada 6. oktobrī publicēts VARAM tīmekļvietnē ([www.varam.gov.lv](http://www.varam.gov.lv/lat/likumdosana/normativo_aktu_projekti/klimata_parmainu_joma/?doc=27525)) un Valsts kancelejas tīmekļvietnē (<https://www.mk.gov.lv/content/ministru-kabineta-diskusiju-dokumenti> ). |
| 3. | Sabiedrības līdzdalības rezultāti | Sabiedrības līdzdalības laikā LATAK iesniedza iebildumu par noteikumu projekta 36. punktu norādot, ka attiecīgais standarts ir spēkā tikai līdz 2020.  gada 31. decembrim un aicināja VARAM izvērtēt iespēju aizstāt tiešo atsauci uz standartu ar atsauci uz attiecīgajiem normatīvajiem aktiem. Noteikumu projekta 36. punkts ir precizēts, ņemot vērā LATAK sniegto informāciju.  |
| 4. | Cita informācija | Noteikumu projekts tika saskaņots ar VVD un LATAK. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, VVD un LATAK. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektā iekļautie nosacījumi var radīt ietekmi uz pārvaldes funkcijām, tomēr tas neietekmēs institucionālo sistēmu.Noteikumu projektā iekļauto nosacījumu izpildei nav nepieciešams veidot jaunas institūcijas, likvidēt vai reorganizēt esošās institūcijas. Noteikumu projektā iekļauto nosacījumu izpilde neatstās ietekmi uz cilvēkresursiem.Noteikumu projekta izpildē iesaistītās institūcijas noteikumu Nr. 769 projektā iekļautos pasākumu nodrošinās piešķirto valsts budžeta līdzekļu ietvaros. |
| 3. | Cita informācija | Nav |

Vides aizsardzības un reģionālās attīstības ministrs Artūrs Toms Plešs

Leimane 67026528

Liza.Leimane@varam.gov.lv

1. https://data.consilium.europa.eu/doc/document/ST-169-2014-INIT/lv/pdf [↑](#footnote-ref-2)
2. https://ec.europa.eu/clima/news/timing-distribution-free-allowances-2021\_en [↑](#footnote-ref-3)
3. https://www.fm.gov.lv/lv/230100-valsts-vides-dienests [↑](#footnote-ref-4)